দণ্ডিনাথ কলিতা - অসমীয়া ৱিকিপিডিয়া\n৩০ জুন, ১৮৯০\n১৫ মে', ১৯৫৫\nনিজা বাসভৱন, তেজপুৰ\nদণ্ডিনাথ কলিতা (ইংৰাজীঃ Dandinath Kalita) এজন অসমীয়া কবি, গল্পকাৰ, ঔপন্যাসিক, নাট্যকাৰ তথা ব্যঙ্গ সাহিত্যিক। পঁচিশখনৰো অধিক গ্ৰন্থ প্ৰকাশ কৰাৰ লগতে তেখেতে এলানি পাঠ্যপুথিও ৰচনা কৰি অসমীয়া সাহিত্যলৈ অৱদান আগবঢ়াই গৈছে। 'সাধনা' উপন্যাসৰ বাবে তেখেতে ১৯২৮ চনত অসম সাহিত্য সভাৰ উপন্যাস প্ৰতিযোগিতাত প্ৰথম স্থান লাভ কৰিছিল।\n১৮৯০ চনৰ ৩০ জুনত শোণিতপুৰ জিলাৰ তেজপুৰৰ ওচৰৰ কেতেকীবাৰী গাঁৱত দণ্ডিনাথ কলিতাৰ জন্ম হয়। তেখেতৰ পিতাকৰ নাম আছিল মংগলৰাম আৰু মাকৰ নাম জানকীবালা। তেওঁলোকৰ আদি পুৰুষ আছিল উজনি অসমৰ। মানৰ আক্ৰমণৰ সময়ত তাৰ পৰা আহি কেতেকীবাৰীতে স্থায়ীভাৱে বসবাস কৰিবলৈ লয়। তেওঁলোকৰ বংশৰ উপাধি পোনতে 'শইকীয়া'হে আছিল বুলি জনা যায়। পিছলৈ 'কলিতা' উপাধি গ্ৰহণ কৰে। দণ্ডিনাথ কলিতাৰ পিতৃদত্ত নাম দণ্ডিৰাম কলিতাহে আছিল।\nদণ্ডিনাথ কলিতাই কাঁহদল প্ৰাথমিক বিদ্যালয়ত শিক্ষাজীৱন আৰম্ভ কৰে। ১৯০২ চনত তেখেতে তেজপুৰ চৰকাৰী উচ্চতৰ মাধ্যমিক বিদ্যালয়ত নামভৰ্তি কৰে। ইয়াৰ পৰাই ১৯১১ চনত প্ৰৱেশিকা পৰীক্ষাত উত্তীৰ্ণ হয়। তাৰ পিছত তেখেতে গুৱাহাটীৰ কটন মহাবিদ্যালয়ত পঢ়িবলৈ লয়। কিন্তু পৰীক্ষাৰ সময়ত হাতৰ আঙুলিৰ গাঁঠিৰ পাবত বিষ হোৱা বাবে তেখেতে বি.এ. পৰীক্ষা দিব নোৱাৰিলে আৰু শিক্ষা অসম্পূৰ্ণ হৈ ৰয়। পিছত ঢাকাৰ পৰা এবছৰীয়া প্ৰশিক্ষণ গ্ৰহণ কৰি এল.টি. উত্তীৰ্ণ হয়।\nহত্যাকাৰী কোন (১৯৪৭)\nঅসম সন্ধ্যা (১৯৪৯)\nবীণাৰ ঝংকাৰ (১৯৫১)\nসংস্কৃত নাটকৰ সাধু (দুটা খণ্ডত)\nসতীৰ তেজ (১৯৩১)\nকীচক বধ (১৯৫০)\nমুক্তিৰ অভিযান (১৯৪১)\nপোহনীয়া কুকুৰ (১৯৪৬)\nনগৰৰ বিহুতলী (১৯৪৬)\nকৰ্মবীৰ চন্দ্ৰনাথ (১৯২৪)\nAnglo Sanskrit Word Book\n১৯৫৫ চনৰ ১৫ মে'ত তেজপুৰৰ লম্বোদৰ বৰা পথৰ নিজা বাসভৱনত দণ্ডিনাথ কলিতাৰ মৃত্যু হয়।\n↑ 1.0 1.1 1.2 1.3 সমীন কলিতা (২০০১). শতাধিক অসমীয়া সাহিত্যিক. প্ৰকাশক গুৱাহাটীঃ ষ্টুডেণ্টচ্ ষ্ট'ৰচ্. পৃষ্ঠা. ১০৫-১০৮.\nঅসমীয়া ৱিকিউৎসত দণ্ডিনাথ কলিতাৰ ৰচনা সম্ভাৰ\n"https://as.wikipedia.org/w/index.php?title=দণ্ডিনাথ_কলিতা&oldid=196296"ৰ পৰা অনা হৈছে\nএই পৃষ্ঠাখন ০১ জুন, ২০১৯ তাৰিখে ২০ঃ৪৫ বজাত অন্তিম সংশোধন কৰা হৈছিল।
